En eil tro an dilennadeg e oa Fonseca a-enep Manuel Inocencio Sousa, ezel eus ar PAICV (strollad politikel sokialour ma oa ar prezidant Pedro Pires). War-dro 54% eus ar mouezhioù zo aet gantañ. Hervez ur gefridi kaset gant Kumuniezh Armerzhel Stadoù Kornôg Afrika, koulz ha hervez arsellerien Unaniezh Afrika, eo bet reizh an dilennadeg hag asantet eo bet an disoch gant Sousa.